(Prologs)
(Samuraju puika un bezgalvainais sencis)
Desmit gadsimtus atpakaļ, pirms Paklausības laikmeta,
brīvi suņi staigāja, kur tīk, iezīmēdami savu teritoriju.
Cenzdamies palielināt savu varu,
kaķus mīlošā Kobajaši dinastija pasludināja karu
un ar spēku uzbruka neko nepiesardzīgajiem četrkājainajiem zvēriem.
Suņu dzimuma pilnīgas iznīdēšanas priekšvakarā
mazs cīnītājs, kas juta līdzi suņu stāvoklim, kurus vajāja pēc suņa,
nodeva savu sugu,
nocirta galvu Kobajaši klana galvai
un zvērēja pie sava zobena ar šo kaujas sauciena haiku.
Es uzgriežu muguru
Cilvēcei!
Sarma uz loga rūts.
Vēlāk viņš kļuva zināms kā samuraju puika no leģendas, lai dus Dieva mierā.
Asiņaino suņu karu beigās
pieveiktie kranči kļuva par bezspēcīgiem mājas mīluļiem:
piejaucēti, savaldīti, par izsmieklu kļuvuši.
Bet viņi izdzīvoja un vairojās.
Taču Kobajaši tā arī nekad nepiedeva savam uzvarējušajam ienaidniekam.
(Suņiem ieeja aizliegta)
PIEZĪME SKATĪTĀJIEM:
Cilvēki šajā stāstā runā vienīgi savā dzimtajā valodā
(to dažreiz tulko bilingvāls tulks,
ārzemju apmaiņas studente vai elektroniska ierīce).
Visas suņu rejas ir iztulkotas angļu valodā.
(Suņu sala)
Japānas arhipelāgs, pēc 20 gadiem nākotnē.
KOBAJAŠI
Godājamais Kendži Kobajaši (valda sesto termiņu)
Suņu koncentrācija ir sasniegusi epidēmijas apmērus.
Deguna drudža uzliesmojums brāžas cauri Megasaki pilsētai.
Inficētu blusu, tārpu, ērču un utu mākoņi
apdraud pilsoņus.
Suņu gripa varētu šķērsot sugu slieksni
un piepulcēties cilvēku slimībām.
Īpašā pusnakts sanāksmē pilsētas domē
Uni prefektūras mērs Kobajaši
pieņem ārkārtas mērus un aicina steidzīgi izsludināt karantīnu:
gan klaiņojošu, gan pieradinātu šķirņu padzīšanu un norobežošanu.
Ar oficiālu dekrētu Atkritumsala kļūst par trimdas koloniju.
PADZĪT VISUS SUŅUS.
Glābiet Uni prefektūras Megasaki pilsētu!
Suņu sala.
Mūsu tiesiskā sistēma paredz OPOZĪCIJAS VIEDOKLI.
Cieņu.
(Zinātnes partijas kandidāts: profesors VATANABE)
Tas nav godīgi pret suņiem.
Mēra Kobajaši atbalstītais ceļš ir nežēlīgs un nezinātnisks.
(Oficiālā tulce Nelsone)
Tūkstoš gadu šie enerģiskie dzīvnieki ir mīlējuši mūs,
kalpojuši mums, aizsargājuši mūs.
Tagad, kad viņiem esam vajadzīgi, mēs viņus atkal pametam?
Pretsuņu histērijas paisuma vilnis ir sakropļojis mūsu morālos spriedumus.
Dodiet man pusgadu, un es radīšu serumu.
Nolādēts, esmu tik tuvu.
Suņu gripa tiks izskausta. Deguna drudzis tiks uzveikts.
Suņu koncentrācija atkal būs ilgtspējīgā līmenī,
turklāt bez masu kastrēšanas!
STUDENTS AKTĪVISTS SUŅU ATBALSTAM
Kas ir noticis ar cilvēka labāko draugu?
TULKA KABĪNE: tiešā translācija
Nē, nē, nē!
Pūlis aicina nekavējoties ratificēt
un apstiprināt mēra piedāvājumu.
Izrādot solidaritāti ar tautu,
mērs Kobajaši aicina savu asistentu, netīro darbu veicēju Majordomu,
nodot mēra namsaimniecības personīgo miesassargsuni,
Spotu Kobajaši,
Suņu koncentrācijas samazināšanas komitejas pārvaldībā.
(Spots)
Spots būs pirmais suns, kurš tiks oficiāli deportēts no pilsētas.
(ATKRITUMSALAS DEKRĒTS)
UZMANIETIES NO SUŅIEM PIESTĀT AIZLIEGTS
Klaiņojoši agrāko pieradināto mājas mīluļu bari, slimi un izsalkuši,
klejo pa mēslu kanjoniem un netīrām aizām, rakņājoties meklēdami kādas atliekas.
Simtprocentīgi - suņu gripas vīrusa nēsātāji.
Simptomi: svara zudums, reibonis,
narkolepsija, bezmiegs
un ārkārtēja/agresīva uzvedība.
Trīs ceturtdaļām ir deguna drudža sākuma pazīmes:
augsta temperatūra, zems asinsspiediens,
straujas garastāvokļa svārstības un spazmatiska nazālā izelpa.
Trimdā izsūtītā suņu populācija kļūst vājāka, nomāktāka, dusmīgāka.
Izmisusi.
Pagaidiet.
Pirms uzbrūkam cits citam un saraujam sevi gabalos
kā tāds maniaku bars,
vispirms atveram to maisu un paskatāmies, kas tur ir.
Varētu nebūt nepatikšanu vērts.
Ko teiksiet? - Neesmu pārliecināts.
Varbūt.
Labi.
Iepuvusi ābola serde; divas tārpu sagrauztas banānu mizas,
appelējusi rīsu kūciņa; izžuvis marinēts gurķis;
bundžiņa sardīņu asaku; kaudze olu čaumalu;
veca, samačkāta, sapuvusi vistas guziņa, pārklāta ar kāpuriem...
Labi, ir tā vērts.
Ejiet prom un neatgriezieties.
Mī un žē, Igor. Šķiet, viņš nokoda tev ausi.
Nedomāju, ka spēju iebāzt vēderā vēl no tiem atkritumiem.
Piekrītu. - Izņēmi man vārdus no mutes.
Es mēdzu gulēt uz aitas vilnas spilvena
blakus elektriskajam sildītājam.
Tā ir mana teritorija. Esmu iekštelpu suns.
22 reizes Doggy-Chop reklāmu zvaigzne.
Paraugieties uz mani tagad. Neviens uz mani neskatītos.
Es biju neuzvaramas vidusskolas beisbola komandas talismans.
Esmu zaudējis visu sparu. Esmu nomācošs.
Es lūdzu tikai to, kas man vienmēr bijis:
sabalansētu uzturu, regulāru sukāšanu un ārsta apskati reizi gadā.
Šķiet, es padošos.
Ko, tagad? - Tagad.
Atkritumsalā nav nākotnes.
Esat taču dzirdējuši baumas? Par Basteru.
Neesmu drošs. - Atgādināsi?
-Kas ir Basters? -Mans brālis no cita metiena.
Kas notika ar viņu? - Pašnāvīgoja sevi.
Pakārās pats savā pavadā.
Ak vai.
Es gribu savu saimnieku.
Man no jums nāk vēmiens.
Esmu redzējis kaķus, kuriem vairāk dūšas nekā jums.
Beidz laizīt savas brūces!
Esi izsalcis? Nogalini kaut ko un apēd.
Esi slims? Kārtīgi nosnaudies.
Ir auksti? Izroc zemē bedri, ielien tajā un aproc sevi.
Bet te neviens nepadosies, nemūžam to neaizmirsti.
Tu esi Rekss!
Tu esi Kings!
Tu esi Djūks!
Tu esi Boss!
Es esmu Čīfs.
Mēs esam bars baisu, neiznīcināmu alfa suņu.
Jūs runājat kā pulciņš lolojumdzīvnieku, kuri iemācīti iet uz kastīti.
Tu nesaproti. Kā gan lai tu to spētu? Tu esi...
Aiziet, saki. Esmu klaiņojošs suns, jā.
NATMEGA
Kā viņa uztur tik tīru savu kažoku? Atkritumsalā nav šampūna.
Esat taču dzirdējuši baumas? Par viņu un Feliksu.
Ko runā? - Par Feliksu? Nē.
Kas ar viņiem notika? - Viņi pārojās.
Kas bija Felikss?
Visas, kuras patīk man, nekad nemeklējas.
Ei, tā lidmašīnīte lido ļoti dīvaini.
Tev taisnība. - Lēnāk.
Uz augšu. - Viņš zaudēs spārnu.
Oho.
Pirmā daļa: "Mazais pilots".
Sīkaļa. Kauli un āda. - Jā, vai viņš ir miris?
Izskatās miris. - Man ir jautājums.
Vai mēs viņu apēdīsim, vai arī viņš ieradies mūs glābt?
Mēs vēl nezinām. - Neviens neēdīs mazo pilotu.
Pat viņa līķi ne. Suņi neēd saimniekus.
Tu neesi mūsu vadonis. Tādi esam visi. Balsosim.
Visi, kuri piekrīt, ka nav jāapēd mazais pilots, saka "jā".
Jā. - Nē.
Vispirms svarīgākais:
atveram viņa ķiveri, lai viņš var paelpot (ja vēl ir dzīvs),
tad paskatāmies, vai no viņa deniņiem nevar izvilkt
nolūzušo propellera sajūgu (ja tas viņu nenogalinās).
Izklausās pareizi? - Jā, pareizi.
Spots! Spots! Spots!
Mēs sapratām. Tu meklē savu pazudušo suni Spotu.
Vai kāds viņu zina? - Nē.
Oho.
Atbildot uz jautājumiem
par viņa aizbilstamā Atari acīmredzamo pazušanu,
mērs Kobajaši nesniedz komentārus
un mudina reportierus cienīt mēra namsaimniecības privātumu.
12 gadus vecais Atari pēdējoreiz redzēts vakar agri no rīta
Megasaki galvenajā lidostā ripinām uz skrejceļu mazu lidmašīnu.
24 stundas vēlāk.
Es kožu.
Piedošanu. Nepievērs tam sunim uzmanību. Viņam ir deguna drudzis.
Lūdzu, nāc mums līdzi.
Neesmu viņu nekad saticis, bet pavaicāju citiem.
Viņš iemantojis daudz draugu.
Viņam esot bijusi ļoti labestīga daba.
Protams, tev tas labāk zināms.
Nedaudz vēl uz priekšu pa kreisi.
Kā jau es teicu, šķiet, viņš bijis ārkārtīgi patīkams dzīvnieks.
Diemžēl neviens nespēja izdomāt, kā atvērt viņa suņubūri.
Trīs gadus agrāk.
Vienīgais izdzīvojušais pagājušās nedēļas ātrvilciena katastrofā,
puika Atari, šorīt pašā agrumā pamodās no dziļas komas
un uzzināja par savu vecāku traģisko nāvi
un arī viņa attālā tēvoča, mēra Kobajaši, nodomu
viņu personīgi pieņemt par aizbilstamo mēra namsaimniecībā.
Pēc izlaišanas no Megasaki Vispārējās slimnīcas
(Traģiska katastrofa)
Atari, kurš zaudējis labo nieri
un kuram avārijā lauzti vairāki kauli,
(Miruši vecāki)
(Skumjas bēres)
dzīvos izolētā miteklī
Ķieģeļu savrupmājas telpās,
kur viņu vientulībā izglītos privātskolotāji.
Atari ir arī nozīmēts drošībnieks
viņa paša aizsardzībai -
labi apmācīts miesassargsuns
Spots Kobajaši.
Tu esi mans jaunais saimnieks. Mani sauc Spots. Gatavs tev pakalpot.
Turpmāk visu laiku sargāšu tavu labklājību un drošību.
Citiem vārdiem sakot: esmu tavs suns.
Miesassargsuns! Nevis lolojumdzīvnieks!
Es tevi dzirdu, saimniek Atari.
Es tevi dzirdu. Es tevi dzirdu. Es tevi dzirdu.
(Atskata pagātnē beigas)
Ak nē.
Vajag atslēgu.
LABORATORIJA
(Suņu gripa: IZĀRSTĒTA)
(Deguna drudzis : ĀRSTĒJAMS)
(Metienu samazināšanās: 72%)
MELNĀ KASTE
PILSĒTAS OPERATĪVĀ GRUPA (Suņu ķērāju divīzija)
Kur tu to dabūji? - Ko? Man vienmēr tas bijis.
Nozagu mirušajam skeletam.
Ak nē.
Ei! Nomira nepareizais suns!
Nomira nepareizais suns!
Nomira... nepareizais suns.
Viņš nav Spots.
SPORTS
Kas tas tāds?
Es nevaru viņu saost.
ADMINISTRATĪVĀ PAVĒLE: visiem suņiem jāpaliek Atkritumsalā.
(Ārkārtīgi slepeni) (Suņu koncentrācijas krīzes stratēģija)
"Kobajaši robotika" (Militārs uzbrucējlolojumdzīvnieks)
(Vasabi gāze)
(Suņu cietums)
Sažņaugtās dūres banda
GLĀBŠANAS DRONS
PILSĒTAS OPERATĪVĀ GRUPA
Tā ir vardarbība pret bērnu.
Čīf, tu cīnīsies ar robotsuni. - Paga. Ko?
King, Djūk, Bos? Jūs uzbrūciet trim suņu ķērājiem.
Labi. - Es sargāšu mazo pilotu.
Pēc mana signāla. Gatavi?
Pagaidiet! Es netaisos cīnīties ar to robotu!
Esmu pret mazo pilotu, atceraties?
Pat neatbalstu, ka vajag saimniekus. - Tev vislabāk padodas plūkšanās.
Visi to zinām. Tev patīk cīnīties.
Nu, balsosim.
Visi, kuri piekrīt, ka Čīfs cīnīsies ar robotsuni, saka "jā".
Jā. - Nē.
Ņem ciet.
STATUSS - GAIDĪT IEDARBINĀT
KLĒPJA SUNĪTIS TRIKS
Manu aizbilstamo Atari pret viņa gribu nolaupījis
bars nepaklausīgu, slimu un inficētu dzīvnieku.
Viņš nekavējoties tiks atbrīvots, nogādāts atpakaļ drošībā
un uz visu bērnību ieslēgts mājās.
Pieci suņi, kuri viņu nolaupīja, ir identificēti,
izmantojot moderno zobu un astes atpazīšanas programmatūru.
Protams, viņi tiks noķerti un varmācīgi iznīcināti.
Čīfam arī būtu jāveic apskate. Viņš izskatās sliktāk par visiem.
Kaut kāds prastu viņa valodu.
Sēdēt!
To es sapratu. Apsēsties.
Sēdēt!
Čīf! Apsēdies!
Es nesēžu.
Tu esi neklausīgs! Sēdi!
Nē.
Es tavā vietā to nedzertu.
Tas ir pilns ar toksiskām ķimikālijām.
Kā tu to zini?
Mana svaine to iedzēra, un viņas mēle kļuva melna.
Tu esi Feliksa mātīte.
Kā, lūdzu?
Proti, tu pārojies ar Feliksu, ja es pareizi dzirdēju.
Nav tava darīšana.
Nē, nē, es negribu neko teikt par to, vai tas notika vai ne.
Es tikai saku, ka atpazīstu tevi no dzirdētajām baumām.
Es laikam novēlēšu labunakti. - Paga, paga. Nē.
Paga. Sākam no sākuma. Kuru interesē Felikss?
Es esmu Čīfs. Tā mani sauc.
Skaidrs.
Es iepazīstināju ar sevi. Kas esi tu?
Man šķita, tu visu par mani zini. - Nē, es neko nezinu.
Man vajadzēja turēt muti. Tās ir tikai melšas.
Nu vienalga, tu esi Natmega.
Tātad tu tomēr mani pazīsti.
Tomēr? Jā.
Vai esi izstāžu suns, Natmeg?
Es tiku radīts kā izstāžu suns. Mani tam gatavoja.
Tā nebija mana izvēle. Es to neuzskatu par savu būtību.
Nu vienalga, paskaties apkārt.
Kāda tam tagad nozīme?
Tātad tas ir "jā".
Tātad tas ir "jā", agrāk biju.
Drīkstu tev pievienoties?
Tev ir uzbrukuši.
Tad nu gan jaunumi. Tev būtu jāredz citi suņi.
Īstenībā, manuprāt, viņš bija no nerūsošā tērauda.
Nespēju viņā iecirst zobus.
Kas ir tas mazais pilots? Ko viņš izdarījis? Kāpēc viņi vajā viņu?
Neviens to nezina.
Tu esi klaiņojošs suns, vai ne?
Jā, esmu klaiņojošs.
Bet vai mēs visi tādi neesam? Ja paskatās plašāk.
Vai tevi apmācīja? Sacensībām.
Es biju izstāžu suns.
Tad tu proti dažus trikus. - Dažus.
Parādīsi kādu?
Varbūt, ja labāk tevi iepazīšu.
Piekrītu.
Starp citu, tā nav taisnība. Par mani un Feliksu. Tavai zināšanai.
Es nespētu laist kucēnus šajā pasaulē.
Es neuzskatu, ka vajag saimniekus. Tas ir pret maniem principiem.
Bet šī vieta nav domāta tādam sunim kā tu.
Tu esi kaut kur piederīga. Tev ir ciltsraksti.
Esmu pieaugusi, mīļumiņ. Tev nav par mani jāuztraucas.
Arlabunakti.
Ceru tevi atkal satikt.
Te būs viens. - Kas - viens?
Man uz galvas būtu jāgriež četrus kilogramus smaga boulinga bumba,
bet tas tev ir jāpiedomā klāt.
Varu to iztēloties.
Vai tu palīdzēsi viņam? Mazajam pilotam.
Kāpēc lai es to darītu?
Tāpēc, ka viņš ir 12 gadus vecs puika.
Suņiem tādi patīk.
Spots, lai kas viņš būtu, varētu būt dzīvs un varētu būt miris,
bet viens ir skaidri zināms:
nekur tuvumā viņa nav.
Viņa nav šajā suņu kopienā.
Varētu būt vismaz kādi 500 japāņu hektāri ar nekartētu tukšaini
te, Atkritumsalā.
Kur lai mēs sākam?
Un arī jautājums par garīgo veselību:
varbūt vaina tajā, ka viņa deniņos bija iedūries propellera sajūgs -
nevaru galvot, neesmu ārsts -,
bet, manuprāt, mazajam pilotam trūkst kādas skrūvītes.
Tas viss runā viņam par sliktu.
Esat taču dzirdējuši baumas? Par mazo pilotu.
Kādas baumas? - Ko tad?
Kobajaši viņam ir attāls tēvocis. Viņš ir mēra aizbilstamais.
Ko? - Oho.
Lai kā tas būtu, paskatīsimies, kas runā viņam par labu.
Tas puika atlidoja šurp viens pats un veica salā avārijas nosēšanos
viena iemesla, tikai viena iemesla dēļ - lai atrastu savu suni.
Cik es zinu, neviens cits saimnieks,
neviens pats saimnieks no cilvēku dzimuma neko tādu nav darījis.
Viņi pilnībā par mums aizmirsuši.
Mans priekšlikums: sākam rīt līdz ar pirmo gaismiņu.
Mēs šķērsosim Vidējos Pirkstus. Atradīsim Kāpā velkoni.
Dosimies pie Jupitera un Orākulas. Viņi zinās, ko darīt.
JUPITERS
Balsosim. Visi, kuri piekrīt, saka "jā".
Jā. - Nē.
Kurš teica "nē"?
Viņš. - Es.
Tas puika mūs visus aizmidzinās. Veiks eitanāziju.
Mēs neatradīsim to suni,
bet mirsim mēģinādami.
Nav slikta iespēja. Bet tu vienalga balsoji pret.
SKOLAS AVĪZE
("Dienas Manifests") (ATVEST VIŅUS ATPAKAĻ!)
Zinātnes partijas kandidāts profesors Vatanabe
kopš šodienas atrodas mājas arestā
Toho kalna viesu namā
pēc tam, kad vakar vakarā bija asi kritizējis
Kobajaši administrācijas suņu koncentrācijas krīzes politiku.
(TEHNISKI SAREŽĢĪJUMI)
MEGASAKI VIDUSSKOLA "DIENAS MANIFESTS"
Ārzemju apmaiņas studente Vokere.
Paldies, redaktor Hiroši.
Jūs pazīstat mani. Saku, ko domāju, un dažreiz tas saērcina citus.
Lūdzu, atvainojiet manu tiešumu.
Mērs Kobajaši ir blēdis, un es viņu ienīstu.
Pašlaik viņa priekšā ir sašķelts kongress,
un ir skarbas sāncensības pārvēlēšanu gads.
Suņi mirst uz nožēlojamas salas.
Lētticīgajiem saimniekiem izskalotas smadzenes.
Zinātnes partijas kandidāts tiek turēts ieslēgts pret viņa gribu,
bez tiesībām vērsties pie advokāta.
Kādam kaut kas ir aiz ādas.
Tev ir sazvērestības teorija?
Man ir nojauta.
Es nedrukāju nojautas.
Es izteikšu to vārdos.
Es domāju, ka pilsētas domes propaganda
ir tīši veicinājusi nesaprātīgas bailes no suņiem
un apspiedusi medicīniski pierādītas suņu gripas zāles,
lai varētu veicināt slepenu kampaņu -
nostādīt šo valsti pret tās nevainīgajiem mājas mīluļiem.
Lūk. Es pateicu.
Vai tu vari to pierādīt?
HAKERA STŪRĪTIS
Es nezinu. Teikšu patiesību - es nezinu.
Otrā daļa: "Spota meklējumi".
Atkritumsalas Vidējie Pirksti vijas un izlokās augšup pa upi,
tos savieno zigzaga caurules un sarūsējuši viadukti.
Komunālo pakalpojumu kompleksa drupas, to nopostījis cunami.
Pamestas spēkstacijas bloki, to sagrāvusi zemestrīce.
Atstātas rūpnīcu teritorijas paliekas, to iznīcinājis vulkāna sprādziens.
Vecais Atkritumsalas sporta klubs, bez neviena biedra un sen aizmirsts.
Labi, man ir jautājums. Kas ir jūsu mīļākā barība?
Dubultporcija Doggy-Chop no konservkārbas,
bļodā sajaukta ar salauzītiem Puppy-Snaps
un iedrupinātu vitamīnu.
Kings zina, ko rej. Viņš ir Doggy-Chop reklāmas suns.
Agrāk biju. - Vai tu to ēdi ik dienu?
Ne vienmēr. Mans saimnieks bija skolotājs.
Mēs nebijām bagāti, vai zini. Un tava?
Labs Kobes liellopa antrekots ar kauliņu - ar sāli un pipariem.
Oho.
Tās bija manas dzimšanas dienas vakariņas. Katru gadu.
Man - pikanta desa, grilēta uz iesma.
Našķu pārdevējs spēles dienās vienmēr man vienu pataupīja.
Djūk? - Zaļās tējas saldējums.
Mans saimnieks bija kārumnieks. Tas laikam man no viņa.
Esat taču dzirdējuši baumas? Par Doggy-Chop.
Atgādini mums. - Kādas baumas?
Viņi beiguši ražot. - Ak nē.
Doggy... Doggy-Chop beiguši ražot?
Un tev, Čīf? Kas bija tava mīļākā barība?
Mana? Man vienalga.
Atkritumi, saslaukas, čužu druskas.
Esmu pieradis pie pārpalikumiem.
Jā, jā. - Protams, ne vienmēr esmu klaiņojis.
Paga. Ko tu teici? - Es teicu, ne vienmēr esmu klaiņojis.
Tiešām? Kā tad tā? - Pastāsti par to.
Suņu ķērāji mani ķēruši visu mūžu. Mani nav viegli sagūstīt.
Mani noķēruši tikai trīs reizes,
kad esmu ticis aizsūtīts uz suņu patversmi,
un pirmās divas reizes es izbēgu 24 stundu laikā,
bet trešajā reizē...
mani pieņēma kādā mājā, pirms pabeidzu rakt bēgšanas tuneli.
Tā bija liela ģimene. Pieci bērni. Viņiem jau bija divi suņi.
Viņi iestūķēja mani universāļa aizmugurē
un aizveda mani uz nekurieni.
Zāle, koki, baseins. Multfilmas TV.
Nav svarīgi, kādu rītu nedēļu vēlāk
jaunākais puika, viņu sauca Toširo,
pamodināja mani 6:15, acis spožas, platas - pamodies,
un viņš mēģināja mani paijāt.
Viņš neko tādu negribēja. Viņš tikai bija draudzīgs.
Acīmredzot es viņam iekodu tik stipri, ka gandrīz nokodu viņam roku.
Asinis pa visu virtuves grīdu.
Viņi aizrāva viņu uz traumpunktu
un mani ieslēdza instrumentu šķūnī, kur nebija gaismas.
Tas man deva laiku pārdomām.
Kas notika? Kāpēc es tā darīju?
Līdz šai dienai man nav ne jausmas.
Domāju, viņš mani nobiedēja.
Es kožu.
Tonakt kāda veca sieviete (droši vien viņu vecāmāte)
iznesa man bļodu ar mājās gatavotu hibači čili.
Gribu domāt, ka viņa to gatavoja man, bet kas to lai zina?
Varbūt tie bija kārtējie pārpalikumi. Bet...
Tev ir ērce.
Lai vai kā, tā man ir mīļākā barība, kādu jebkad esmu ēdis.
Vecā sieviete pagatavoja lielisku bļodu ar čili.
Kas notika pēc tam?
Līdz rītam izrakos laukā, ielēcu pašizgāzēja kravas kastē
un aizbraucu atpakaļ uz Megasaki.
Es vienmēr esmu bijis ielas suns, tā nu tas ir.
Kāds mums seko.
JUPITERS
SINHRONĀ TULKOŠANA
Kā jūs zināt, mēs visi ienīstam suņus.
Priekšsēdētāj Fudžimoto-san, Kobajaši Farmācijas kompānijas prezident.
Jūs slepeni pilsētas centrā palaidāt milzu daudzumu
ar inficētām blusām un vīrusu pārnēsātājiem ērču kāpuriem,
radot nepieredzētu dzīvnieku slimību uzliesmojumu.
Paldies.
Ģenerāli Jamatači-san, Pilsētas operatīvās grupas komandieri.
Jūs uzraudzījāt vairāk nekā 750 000 būros ieliktu dzīvnieku aizvešanu
uz teju neapdzīvojamu piekrastes atkritumu centru.
Labs darbs.
Uzraug Kitano-san, "Kobajaši robotikas" direktor.
Jūs izstrādājāt visdaudzsološāko mākslīgo dzīvības formu
korporatīvo tehnoloģiju vēsturē,
turklāt arī jaudīgu jaunu ieroci.
Lieliski.
Jakuza Nakamura-san, Sažņaugtās dūres bandas galva.
Jūs iznīcinājāt suņus mīlošo opozīciju, izmantojot kukuļdošanu,
izspiešanu, iebiedēšanu un nežēlīgu spēku.
Izsaku komplimentus.
Ir izskalotas smadzenes. Ir ieeļļoti riteņi.
Ir sētas bailes.
Nu mēs gatavojamies sazvērestības teorijas pēdējam etapam:
galīgām suņu koncentrācijas krīzes beigām.
(SUŅI, LAIPNI LŪGTI)
(Atkritumsalas suņu izvietošanas pagaidu nometne)
Šķiet, esam atraduši dzīvotspējīgu DNS paraugu
no šī bojātā aviācijas ekipējuma priekšmeta.1
Mēs tūlīt to pārbaudīsim, ja gribat to skatīties.
K HAKERIS SUŅU ĶĒRĀJU DIVĪZIJA
LIDOJUMA DATI MELNĀ KASTE
Mēs aicinām suņu mīļus visās malās noklausīties šo pārraidi.
Palīgā! Palīgā!
(Jaunākais tulks Ērnijs)
Neplānots turbopropellera lidaparāts nopietnās briesmās virs Saporo upes.
Dzinēja atteice un
kreisā spārna atdalīšanās.
Mēģināšu ārkārtas nosēšanos Atkritumsalas krastā.
Lūdzu, ņemiet vērā sekojošo:
savam miesassargsunim Spotam Kobajaši, ja viņš vēl ir dzīvs,
es atstāju visus savus pasaulīgos īpašumus.
Ja Spots ir pirms manis iegājis nākamajā dzīvē,
es lūdzu, lai visu, ieskaitot manus kaulus un Spota karkasu,
sadedzina krematorijas krāsnī
un mūsu pelnus izkaisa četriem vējiem.
Tas īpaši nevairos piesārņojumu šajā bēdīgajā zemē.
Ja es izdzīvošu, ignorējiet šo ziņu.
Esmu devies atrast savu suni.
Megasaki jaunie suņu saimnieki: apvienojieties!
NATMEGA
JUPITERS
Terpentīna brendijs. Atvēsina galvu un sasilda suņa kaulus.
Šonakt varētu snigt.
Tiešām? Liels paldies. Oho.
Kuru tas interesē.
Viņa redz nākotni. - Nē.
Viņa saprot televīziju.
Tu meklē suni, kuru sauc Spots.
Nulles suns. - Nulles suns.
Kā jūs zināt, vairums dzīvnieku uz šīs salas
nāk no cilvēku mājām un ir bijuši pieradināti.
Taču neliela populācija mežonīgu pirmatnējo suņu
rakņājusies atkritumos pilsētas izgāztuvē teju desmitgadi.
Grafiti uz šīs sienas ataino to stāstu.
Viņi dzimuši nebrīvē pašā nomalē,
salas vistālākajā stūrī.
Kobajaši suņu testēšanas rūpnīca
Viņi pārcietuši lielas ciešanas un nežēlību,
dzīvodami pie saviem bijušajiem saimniekiem.
Visbeidzot, pēc dabas katastrofas, viņi izbēga
un nokļuva skarbā, izmisuma pilnā brīvībā.
Daži saka, ka nākamo gadu laikā viņi izmira
no bada un aizmirstības.
Daži saka - viņi aizpeldējuši uz cietzemi,
bet tas nešķiet ticami (par tālu, peldot suniski).
Daži saka, ka viņi aizvien dzīvo starp mums,
Tālajās Kutikulās aiz Vidējiem Pirkstiem.
Mēs zinām tevis meklēto dzīvnieku.
Viņš ir parādījies Orākulas vīzijās.
Pravietojums vedina domāt:
Spots (ja viņš ir dzīvs), ļoti iespējams, varētu dzīvot
pat šajā brīdī kā nolaupīts gūsteknis
šo mežonīgo un neganto suņu starpā.
Orākula, ko teiksi?
Ko?
Turpiniet savu ceļu. Ticiet savam uzdevumam.
Lai veiksme un laime ir ar jums.
Esat taču dzirdējuši baumas? Par tiem pirmatnējajiem suņiem.
Atgādini man. - Kādas baumas?
Viņi ir kanibāli.
Tu gribi man teikt, ka viņi vēlēsies mūs apēst?
Nu, viņi ir kanibāli.
(Vasabi inde)
PIEGĀDEI:
Profesors Vatanabe (viesnīcas viesis mājas arestā)
(Vakardiena. Pusnakts)
(Zinātnes partijas kandidāts noindē sevi!)
(PUIKAS VAJĀŠANA TURPINĀS...)
Slepkavības vieta: NEIENĀKT
(Turpmāki pētījumi AIZLIEGTI)
Tuvojamies Vecās Atkritumsalas galam.
Uz rietumiem: Saporo upe un Megasaki pilsēta.
Uz austrumiem: atklātā jūra.
Uz ziemeļiem: gara ļodzīga laipa pār indīgu dūņu purvu,
kas ved uz radioaktīvu izgāztuvi, piesārņotu ar toksiskām ķimikālijām.
Tas ir mūsu mērķis. - Lieliski.
Skaidrs. - Sagatavojieties lēkt.
Atari, es tevi izvilkšu laukā ar zobiem,
jo tu nesaproti mūsu plānu.
Pēc tam turpināsim iet. Nākamais posms...
Kur viņi... Kur viņi palika?
Ko viņi tur dara? Kā tas atgadījās?
Kas notiek ar šo daiktu?
Ja mēs nošķiramies (un tas ir noticis), tiekamies pie laipas!
Tu neesi mūsu vadonis! - Ko?
Tu neesi mūsu vadonis! Tādi esam visi! Balsosim!
Visi, kuri piekrīt manam plānam - satikties pie laipas...
(Saspiešana, sapresēšana un sadedzināšana)
(1 stundu vēlāk)
KOBAJAŠI PARKS
(SANITĀRIJA)
Ejam.
(Tev jābūt tik garam)
Nē, tu nedrīksti braukt pa pagodas slidkalniņu.
Tu esi par īsu, lai būtu droši. Ejam.
Mēs izstrādājām ārkārtas plānu,
pat ja nepaspējām nobalsot un vienoties:
satikties pie laipas, kas ved uz Tālajām Kutikulām,
un doties atrast tavu suni.
Varbūt visus pārējos nupat saspieda, sapresēja un sadedzināja,
bet mēs būsim tur. Ejam.
Nedari to.
Atkārtoju:
nedari to.
Es neesmu tavs lolojumdzīvnieks. Tu man nekad neesi paticis.
Tu man nerūpi. Es tevi negaidīšu.
Es kožu.
Lai veicas.
BRAUC! (Pagodas slidkalniņš)
Mērgļi. "Nāc šurp. Dari to. Dari šo."
Mūsu saimnieki. Es darīšu, ko es...
Domāju, ja tas darbotos, kā nākas, mēs jau būtu miruši.
(SAMURAJU PUIKA)
Neliec man pienest to kociņu.
Atnes!
Es tev saku: es nepienesu.
Atnes!
Es to nedarīšu tāpēc, ka tu man to liki.
Es to darīšu tāpēc, ka man tevis ir žēl.
Labs puika.
(Kažoka grieznes) (Vilnas toniks) (Pretblusu ziepes) (Astes suka)
(Klaiņojošā suņa pirmā mazgāšana)
Kur tu dabūji to suni? Viņš izskatās kā es ar rozā degunu.
Es nāku no deviņu suņu metiena, bet māsas viņi noslīcināja.
Mēs neesam reta šķirne:
īsspalvainā okeāna plankumaussuņa un sporta medībsuņa jauktenis.
Esmu apmulsis. Vēderā īpatnēja jutoņa.
(Spotam)
Cepums.
Es nevaru to pieņemt. Tas domāts tavam sunim.
Man nekad mūžā nav piedāvāti Puppy-Snaps.
Es pat nezinu, kā tie garšo.
Labi, es pamēģināšu.
Kraukšķīgs. Sāļš.
Laikam notīra zobus.
Tā ir mana jaunā mīļākā barība.
Paldies.
(Mēra aizbilstamais cīnās par suņiem?)
(Ārzemju apmaiņas studentes Treisijas Vokeres piecdaļīgs raksts)
(Nolaupītāji / Glābēji)
Te, augšā, šonakt auksti.
Mēs viņu atradīsim. Lai kur viņš būtu (ja viņš ir dzīvs), atradīsim tavu suni.
Viesģimenes Kikučijo rezidence, Megasaki vecais rajons (plkst. 22:45)
Mērs Kobajaši, Megasaki ievēlētais vadonis.
150 gadus jūs un jūsu senči, zināmi kā Kobajaši dinastija,
suņus nīstošu neliešu,
ielikteņu, kriminālnoziedznieku un viņu apakšnieku virkne,
esat nodevuši un mānījuši Uni prefektūras pilsoņus.
Jūs manī raisāt dusmas!
Profesors Vatanabe, Zinātnes partijas kandidāts, miris.
Vasabi jūsu asinīs uzrādīja indes līmeni,
kas desmitreiz pārsniedza maksimālo vajadzīgo devu,
lai apstādinātu vaļa sirdi.
Kāpēc jūs tā izdarījāt?
Atari Kobajaši, pieņemtais aizbilstamais mēra namsaimniecībā.
Tu varonīgi nolaupīji turbopropellera lidaparātu XJ750
un aizlidoji ar to uz salu...
Atari. Tu varonīgi, kā jau es teicu,
nozagi mazo lidmašīnu sava suņa dēļ un...
Es zaudēju domu pavedienu.
Nolādēts!
Esmu tevī ieķērusies.
Trešā daļa: "Tikšanās".
(LAIPA UZ TĀLAJĀM KUTIKULĀM)
Reks! King! Djūk! Bos! Jums izdevās!
Kas ar tevi notika? - Es nomazgājos.
Ko? Viņam ir ziepes? - Mazs gabaliņš.
Tu esi pārāk pūkains.
Spēlējām pienešanas spēli. - Ar kociņu?
Ar radiatora gumijas caurules gabalu.
Un tu aiznesi to viņam atpakaļ?
Jā.
Viņš ir labs puika.
MODERNĀ ZOBU UN ASTES ATPAZĪŠANAS PROGRAMMATŪRA
Vari to man nestāstīt!
Es pirmais mēģināju tevi pārliecināt būt viņam uzticamam.
Beidz. Beidz! Tā ir tikšanās. Kurp tas atkritumvagons jūs nes?
Domā, pasūtījām šo braucienu pie ceļojumu aģenta?
Mēs cīnījāmies par dzīvību ātrgaitas atkritumpārstrādātājā,
kamēr tevi mazgāja un sukāja.
Leciet! - Kurp?
Šurp! - Kad?
Tagad! - Kāpēc?
Ko? - Balsosim.
Tie, kuri piekrīt lēkt...
(Līnijas beigas)
Kas tas tāds?
Es nevaru viņu saost.
(ATBILST)
(1 minūti un 45 sekundes vēlāk)
PILSĒTAS OPERATĪVĀ GRUPA
IEĶĪLĒJIES
Atbildi. Saimniek Atari... Vai tu mani dzirdi?
Tas suns ir īsts.
(ATSKATS PAGĀTNĒ: "Slepenais zobs")
Kas ir tas tavā ausī? Tu slikti dzirdi?
Tā nedrīkst būt.
Lai miesassargsuņus sertificētu, dzirdei jābūt labākai par labu.
Nē, austiņās es saņemu komandas, norādes un tā tālāk.
Protams, man zināma visāda sensitīva informācija,
ņemot vērā manu stāvokli mēra namsaimniecībā Ķieģeļu savrupmājā.
O, tu gribi teikt, ka arī tagad kāds varētu ar tevi runāt?
Uztveres rādiuss ir tikai kādi 23 metri, tāpēc laikam...
Baterija vienalga droši vien tukša. - Man ir tev jautājums.
Kā tu domā, cik daudz mērs pelna?
Es nedrīkstu tev to teikt. Pilnīgi slepena informācija.
Un es neesmu mēra grāmatveža suns.
Tā ir Baterskoča,
un viņa aizvakar tika saspiesta stikla presētājā.
Nē, mani pienākumi pilnībā ir vērsti
uz mēra aizbilstamā Atari aizsardzību.
Man nebūtu jābūt viņa draugam, bet es viņu ļoti mīlu,
taču tā ir privāta lieta.
Vienīgais iemesls, kādēļ es to pateicu,
ir tāds, ka mēs droši vien te visi nomirsim
un es viņu vairs nekad neredzēšu.
Esi ķezā.
Nu, lai tev veicas, un uzmanies no kanibālsuņiem.
Ko? - Ko?
Uzmanies no...? - Kanibālsuņiem.
Tie ir suņi, kuri ēd suņus. - Atkārto no sākuma.
Zini? Neuztraucies par to.
Es tik esmu dzirdējis, ka šajā rajonā varētu būt mežonīgi, pirmatnēji
kanibālsuņi,
bet nav ko uztraukties, jo esi kamerā ar īpaši drošu slēdzeni.
Ja paskatās tā. Visticamāk, esi lielākā drošībā nekā es.
Ja neskaita slāpes un badu.
Tam ir īpaši droša slēdzene. Tu nemūžam neatvērsi.
(Drošs pret atmūķēšanu)
(Kobajaši suņu testēšanas rūpnīca) (Vairs nedarbojas)
Vai tagad tu mani apēdīsi?
Ko tu teici?
Vai tagad tu mani apēdīsi? Dzirdēju, ka esat kanibālsuņi.
Daru tev zināmu: būšu spiests aizstāvēt sevi
ar visiem pieejamajiem līdzekļiem.
(Militārs izlaidums)
Kas tev pastāstījis tos baisos melus?
Mēs ķērāmies pie kanibālisma vienā gadījumā
pirms daudziem mēnešiem, izdzīvošanas instinkta dzīti.
Mēs apēdām vienu suni.
Viņu sauca Fazbols, un viņš bija mūsu bara vadonis,
un viņš jau bija komā no bada,
tāpēc mēs atbrīvojām viņu no... no...
no ciešanām un...
un...
apēdām viņu.
Bez tās barības mēs pēc nedēļas vai pat agrāk būtu miruši.
Mēs mirām. Vai tu mūs par to nosodi?
Kaunies!
Mēs tevi šurp atgādājām tikai tāpēc, lai tev palīdzētu.
Mums ir mūķīzeratslēga!
Atver viņa būri.
Fazbols bija viņa labākais draugs.
Ak vai. Šķiet, es viņu aizvainoju.
Man ļoti žēl. Man nebija ne jausmas.
Kas šī ir par vietu? Cik ilgi jau esat te bijuši?
Redzu, pret jums slikti izturējušies.
Tev viss labi?
Mani sauc Spots. Spots Kobajaši.
Kā varu tev pakalpot?
(ATSKATA PAGĀTNĒ beigas)
Saimniek Atari-san, vai tu mani dzirdi?
Vai tu mani dzirdi, saimniek Atari?
Spot?
Tu te neesi drošībā! Tu nedrīkstēji braukt man pakaļ!
Šajos apstākļos es nevaru tevi efektīvi aizsargāt!
Spots!
Es jau skrienu.
Ņemiet ciet!
Aiz manis!
Visi, kuri piekrīt, ka jāpadzen Čīfs no bara
un vairs nav ar viņu jārunā, saka "jā".
Jā!
Kā tu to paveici? - Slepens zobs! Militārs izlaidums!
Faktiski es varētu to izdarīt vēl 37 reizes,
bet tad es vairs nespētu sakošļāt gaļu!
Pieņemu, ka tu esi Spots! Mēs tevi meklējām.
Saimniek Atari-san, es devu zvērestu, kad uzņēmos pienākumu
būt oficiāls miesassargsunis mēra namsaimniecībā!
Nekāds iemesls mani nepārliecinātu lauzt šo zvērestu!
Es mūžam būšu uzticīgs tev - savam vienīgajam saimniekam!
Bet apstākļi man ir radikāli mainījušies,
tāpat arī visiem Megasaki lolojumdzīvniekiem!
Man ir jauni neparedzēti pienākumi!
Esmu kļuvis par izstumto cilts vadoni,
no manis atkarīga viņu dzīvība,
un es drīz kļūšu par tēvu!
Ar dziļākajām skumjām un pazemību
man tevi jālūdz atbrīvot mani no maniem amata pienākumiem
jau kopš šī paša brīža.
Tu, maitasgabals.
Ja mēs nenoslīksim, es pats tevi nožņaugšu.
Man nerūp, cik eksplodējošu zobu tu mēģināsi spļaut pret mani.
Vai tev ir kaut mazākā nojausma, kam izgāja cauri šis mazais pilots,
mēģinādams tevi izglābt?
Kā tu uzdrīksties?
Tu es klaiņojošs suns. - Jā, nu un?
Kā tevi sauc?
Kāda starpība?
Tu esi no Megasaki centra. Varu pateikt pēc akcenta.
Tu esi īsspalvainā okeāna plankumaussuņa un sporta medībsuņa jauktenis.
Tu piedzimi lietusūdens notekā
Bambusa dzinumu svētkos pirms sešiem gadiem.
Tu pazīsti mani?
Es... Es... Es nezinu.
Esmu tavs brālis, piecas minūtes vecāks.
Ilgs laiks pagājis, Čīf.
Vai... Vai es biju sīkaļa?
Vairs neesi.
Drošības kameras video apstiprina sākumā ziņoto,
ka mēra aizbilstamais Atari Kobajaši ir miris
līdz ar pieciem suņiem, kuri bija viņu nolaupījuši,
slūžu kanālā pie pašām Tālajām Kutikulām.
Majordoma paziņojums, tiešraide no Ķieģeļu savrupmājas.
Jaunā daudzsološā bāreņa dzīve tika pārrauta pirms paša plaukuma.
Attālajam tēvocim tas ir ļaunākais murgs.
Mērs Kobajaši aicina jūs lūgties un paust līdzjūtību
un atbalstu cītīgajiem vīriem un sievām
Pilsētas operatīvās grupas Suņu ķērāju divīzijā.
Mēs sveicam jūsu drosmi un nebeidzamo nodošanos
nepārtrauktai visu ļauno suņu sodīšanai.
NĒ SUŅIEM - ESAM PRET SUŅIEM
Sākumā, pirms vulkāna izvirduma
un zemestrīces izraisītā cunami,
kas iznīcināja šo ēku,
šajās telpās bija vairāk nekā 250 ieslodzītu dzīvnieku,
ar kuriem eksperimentēja pret viņu gribu.
Tuvāk pavērojot, var pamanīt, ka dažiem no suņiem
ir rētas un zīmes no pētījumiem un sliktās apiešanās.
Īstenībā tas ir acīmredzami.
Tā ir mana mātīte - Peperminta, viņa gaida mūsu pirmo metienu.
Viņai bija jādzemdē pirms nedēļas.
Nu vienalga, katastrofā izdzīvojušie iemācījās apstrā...
Kas tur viņam ir? Kas tur viņam ir?
Cepums. Cepums. Cepums.
Puppy-Snaps.
Es dzirdēju, ka viņi tos vairs neražo.
Esat taču dzirdējuši baumas? Par Kobajaši farmācijas kompāniju.
Neesmu dzirdējis. - Kādas baumas?
Viņi izdomāja suņu gripu.
Nē. - Protams.
Loģiski. - Kur tu ņem tās baumas?
Proti, kas tev tās pastāsta? - Es nezinu. Visādi suņi.
Viņi runā, un es klausos. Vienmēr esmu klausījies.
Es mīlu tenkas.
Spot!
Melnajai pūcei ir ziņa.
Pūce atlidojusi no salas otras puses.
Iedod krūzi notekūdens, Čiko.
Jā. Mēs saprotam.
Ziņas no pilsētas izgāztuves.
Pilsētas... - Lūdzu klusumu.
Mēs klausāmies, pūce. Stāsti.
(12 stundas agrāk)
Viņš mūs noindēs.
Pārvēlēšanu nakts.
Tajā brīdī, kad mērs Kobajaši atkal būs ievēlēts amatā,
viņš izdos pavēli, un sāksies iznīcināšanas process.
Orākula savās vīzijās redzēja šo plānu.
Ja pārvēlēšanu naktī vēlētāji atkal izraudzīsies mani,
es apsolu pilnīgas un galīgas beigas suņu koncentrācijas krīzei.
BALSO PAR KOBAJAŠI!
Visi lolojumdzīvnieki Atkritumsalas nometnē mirs.
VASABI INDE
Varētu jau būt par vēlu,
bet, ja melnā pūce sasniedz jūs ar šo ziņu laikus...
BĪSTAMI LOLOJUMDZĪVNIEKU EITANĀZIJAS LĪDZEKLIS
...ejiet uz Megasaki, atrodiet mūsu saimniekus.
Uzrunājiet ļaudis. Apstādiniet mēru.
Izglābiet mūs.
Mēs šonakt šķērsosim upi. Nekavējoties sākt gatavoties.
Tu satiksi kuci Natmegu.
Pasaki viņai, ka Čīfs liek nodot: tiksimies Megasaki.
MEGASAKI VIDUSSKOLAS DRĀMAS KLUBS SAMURAJU PUIKA
(ATARI KOBAJAŠI PIEMIŅAI) (MIRUŠAIS AIZBILSTAMAIS)
(LAI DUS DIEVA MIERĀ)
Skaista nakts.
Pepermintai dzemdības.
Nāc apsēdies man blakus.
Viss kārtībā.
Saimniek Atari, vai vēlies pieņemt manu brāli Čīfu
par jauno personīgo miesassargsuni sev,
bijušajam aizbilstamajam mēra namsaimniecībā?
Čīf, vai vēlies pieņemt Atari par savu tiešo saimnieku,
kalpot un aizsargāt viņa drošību un labklājību
ar visu savu drosmi, uzticību un draudzību?
To es varu.
Labi.
(Megasaki pilsēta) (Atkritumsala)
Šokolādes pienu, aukstu.
Treisija Vokere, Megasaki vidusskola, "Dienas Manifests".
Vai jūs esat profesora Vatanabes bijusī asistentzinātniece Jokoono-sana?
Vai man tas ir?
Par vēlu.
Vai man tas ir?
Par vēlu.
Visi vienalga.
Vai man tas ir? Vai man ir stāsts? Jā vai nē? Oficiāli!
Jūtu līdzi par tavu zaudējumu, bet mēs abas zinām: tā nebija pašnāvība!
Man jāpierāda sava sazvērestības teorija!
Bens ir miris. Atkritumsalai nav nākotnes.
Es esmu zaudētāja.
Saņemies un rīkojies kā zinātniece!
Profesors Vatanabe nekad nepadevās.
Vai tas... Vai tas ir serums?
Suņu gripas zāles? Deguna drudža medikaments?
Beigas suņu koncentrācijas krīzei?
Pēdējā deva.
Treisij,
esi uzmanīga.
Ceturtā daļa: "Atari laterna".
Nav godīgi!
Pret suņiem!
Nav godīgi! - Pret suņiem!
PĀRVĒLĒŠANU NAKTS ŠOVAKAR
ATARI IR DZĪVS!
Megasaki pilsētā nemūžam nebūs vietas suņu gripai.
Uni prefektūrā nemūžam nebūs vietas deguna drudzim.
Pienācis laiks nežēlīgos, iebiedējošos,
netīros Atkritumsalas ļaunos suņus humāni aizmidzināt.
Viņu pašu un arī mūsu labā.
Ģenerāli Jamatači? Izvediet aizvietotājmīluli.
Sēdēt!
Pienākuši rezultāti!
Gaidiet, tūlīt būs zināms pārvēlēšanu nakts balsu sadalījums!
KOBAJAŠI DINASTIJA: 98,6% ZINĀTNES PARTIJA (MIRIS): 1,3%
Tas blēdis! Viņš atkal nozog pārvēlēšanas! Aiziet!
Šī spožā uzvara pārvēlēšanās ir milzīga krāpšana,
un mēs pieprasām balsu pārskaitīšanu!
Cieņu.
Mērs ir atvēlējis
neautorizētajiem studentu protestētājiem
platformu, kur izteikt savu opozīcijas viedokli!
Mēram Kobajaši uz rokām ir suņu asinis! Jums visiem ir!
Atari bija varonis.
Profesors Vatanabe tika nogalināts.
Serums ārstē!
(Serums ārstē!)
Mērs ir blēdis, un es viņu ienīstu.
Šo mazo suņumīļu minoritāti
iesūtījušas aizokeāna grupas ar īpašām interesēm,
lai radītu nemierus un pamudinātu uz anarhiju.
Tādēļ es atceļu un anulēju ārzemju apmaiņas studentes Vokeres
vidusskolnieces mācību vīzu.
Viņa tiks izslēgta no klases,
atņems kursu kredītpunktus,
un ar nākamo tiešo reisu viņu formāli deportēs
atpakaļ un Sinsinati Ohaio.
BIĻETE
Mērs Kobajaši licis Majordomam atnest viņam sarkano pogu.
VASABI INDE
Natmega!
Svētā debess! Plaušas tīras.
Līdzsvara sajūta lieliska.
Mana redze ir asa kā nazis pirmoreiz daudzu mēnešu laikā.
Oho, tas ir lielisks serums!
Saimnieks Atari, par kura nāvi, šķiet, varam tā teikt,
izrādās, ziņots kļūdaini,
lūdzis atļauju nolasīt paziņojumu Ģenerālajai asamblejai.
Pēc tam viņš diskusijās nepiedalīsies un uz jautājumiem neatbildēs.
Godātais Megasaki vidusskolas "Dienas Manifesta" radaktor Hiroši.
Pirmšķirīgu rakstu sērijā,
kuru autore ir jūsu pievilcīgā jauniņā žurnāliste,
jūs izgaismojat milzīgo netaisnību, kas notikusi
Kobajaši administrācijas pārraudzībā.
Pēdējās nedēļās esmu pavadījis daudz laika,
ceļodams ļoti laipnu dzīvnieku kompānijā,
kurus mūsu mērs sauc par "ļaunajiem suņiem".
Viņi ir jaukākās dzīvās būtnes, kādas esmu pazinis
savos 12 gados uz šīs zemes.
Jūsu lasītājiem, Megasaki iedzīvotājiem,
es saku: dzīvības cikls vienmēr ir atkarīgs no smalka līdzsvara.
Kas mēs esam, un kas mēs gribam būt?
Kas mēs esam?
Es sacerēju haiku, lai izteiktu savas izjūtas
par suņu ciešanām Atkritumsalā.
Tā ir arī par dabu, mīlestību, draudzību, mūžību un melno pūci.
Es to nosaucu "Atari laterna".
(Kas ir noticis?)
(Ar cilvēka labāko draugu.)
(Krītoša ziedlapiņa pavasarī.)
Viņš noskaitīja haiku.
Vēlāk pastāstīšu.
Es veltu šo dzejoli savam attālajam tēvocim mēram Kobajaši,
kurš mani pieņēma, kad es pats biju klaiņojošs suns.
Redaktor Hiroši, lūdzu, pagariniet manu abonementu vēl uz gadu.
Es pievienoju čeku par tūkstoš jenām.
Paraksts - Atari Kobajaši, bijušais aizbilstamais mēra namsaimniecībā.
Nav godīgi pret puiku.
Nav godīgi pret suni.
Viņš saka: "Man nav goda jūtu."
(ATKRITUMSALAS DEKRĒTS)
Svētais Mozu!
Mērs nupat oficiāli dzēsis zīmogu uz Atkritumsalas dekrēta!
Es nejokoju!
STATUSS - KLĒPJA SUNĪTIS IEDARBINĀT
Majordoms apsūdz mēru par kampaņas solījuma laušanu!
Viņš sprāgst no dusmām!
Būs kautiņš!
Spļauj viņam ar zobu! - Nevaru precīzi trāpīt.
Pārāk daudz nevainīgu protestētāju. Tūlīt būšu atpakaļ.
TRIEKTIES - UZBRUKT - STURMĒT
Glābieties!
Glābieties! Glābieties!
Glābieties!
SISTĒMAS ATTEICE KĻŪDA!
KUNGIEM
(UZLAUŠANA VEIKSMĪGA)
Smadzeņu operācija: PROCESĀ
Smadzeņu operācija: PABEIGTA
Smadzeņu operācija pilnībā izdevās.
Bet operācijas slodzes dēļ pārstāja darboties kreisā niere.
Bet kas ir ar labo nieri?
Viņš palika bez tās vilciena avārijā pirms trim gadiem.
Ņemiet manu kreiso nieri
un atdodiet Atari-kunam.
Nieres transplantācija: PROCESĀ
(SVEČU VIGILIJA) (Par Atari un Spotu)
LŪDZIET PAR ATARI UN SPOTU
Saskaņā ar senu un īpašu Uni prefektūras likumdošanas aktu,
ja nomirst, pazūd vai tiek ierosināta krimināllieta
pret izraudzīto kandidātu
pārvēlēšanu nakts ceremonijas laikā, līdztekus vai vienlaicīgi ar to,
visa vara un autoritāte, kas pienākas viņa vai viņas amatā,
pāriet viņa vai viņas tuvākajam radam un/vai nozīmētajam mantiniekam.
Citiem vārdiem sakot,
Atari Kobajaši ir Megasaki pilsētas jaunais mērs!
Jūs pareizi dzirdējāt: Atari Kobajaši ir Megasaki pilsētas jaunais mērs!
Cerēsim, ka jaunā niere darbosies.
Ak vai, kas par nakti!
(Mēnesi vēlāk)
Uni prefektūras dzīvē atgriezās tīkams miers.
Megasaki "Pūķi" beidza savu uzvaru sēriju
ar satriecošu zaudējumu Hondas "Gobliniem".
Goblini 22 Pūķi 01
Doggy-Chop atkal atvēra visas savas 11 vietējās rūpnīcas,
un Puppy-Snaps atsāka ražošanu ar jaunu un uzlabotu produktu.
(Boloņas sašimi) (Kaķu barība) (Krāna ūdens)
(Pīrādziņš ar garneļu garšu) (Zivju pirkstiņu tūtiņa)
Kukuļņemšana un politiķu korupcija
tika samazināta līdz pastāvīgam un pieņemamam līmenim.
Suņu gripas serums izdziedināja katru šī reģiona elpojošo dzīvnieku.
Daži saka, ka nedaudzi nomaldījušies suņi
turpina klaiņot un ēst pabiras Atkritumsalā.
Taču šīs baumas nav apstiprinātas.
Mēr Atari, mēs visi piekrītam, ka tam jābūt noziegumam,
ja kāds dara pāri, sit, nogalina vai kliedz uz kādu suni Megasaki pilsētā.
Tas pat nav jautājums.
Jautājums ir: kāds ir pienācīgais sods?
Tieši tā. Un atbilde ir: nāvesspriedums.
Mums tas šķiet pārspīlēti.
Iespējams. Bet jābūt vismaz 30 dienām sabiedriskajos darbos
un sodanaudai vismaz 250 000 jenu apmērā.
Pasludinu pārtraukumu.
MĒRA VAGONS
Esmu līdzās, saimniek Atari.
DROŠĪBNIEKS
(Militārs izlaidums) (Uzlabots)
Kāda ir sajūta - būt bijušajam klaiņojošajam sunim?
Soli pa solim.
Pagājušā nedēļā gandrīz nokodu roku Rietumsudzuki rūpniecības lobētājam.
Viņam bija jāveic asinspārliešana.
Viņš droši vien bija to pelnījis.
Varbūt. Esi iemācījusies kādu jaunu triku?
Vispār jā. Tikai vienu.
Parādīsi?
Man šobrīd virs astes jāžonglē ar desmit liesmojošiem ķegļiem,
bet tas tev jāpiedomā klāt.
Varu to iztēloties.
Vai tu joprojām esi pret kucēnu laišanu šajā pasaulē?
Pateikšu, kad tevi labāk iepazīšu.
Piekrītu.
Mani draugi domā, ka man patīk cīniņi, bet tā nav taisnība.
Dažreiz es zaudēju savaldību un nedaudz nolaižu tvaiku,
bet nekad neesmu to izbaudījis.
Es neesmu varmācīgs suns.
Es nezinu, kādēļ es kožu.
Mani nesaista padevīgi dzīvnieki.
Paldies.
VELTĪTS SPOTAM KOBAJAŠI
(MĒRA NAMSAIMNIECĪBAS BIJUŠAJAM MIESASSARGSUNIM)
PAR IZCILU KALPOŠANU
AR PATEICĪBU NO MEGASAKI ĻAUDĪM UN SUŅIEM
Tulkoja: Laura Hansone